B4-0729, 0735, 0762 και 0774/98

Ψήφισμα σχετικά με την κατάσταση στη Γεωργία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την κατάσταση στη Γεωργία,

- έχοντας υπόψη τη δήλωση του Συμβουλίου Ασφαλείας του ΟΗΕ της 28ης Μαΐου 1998,

- έχοντας υπόψη τη δήλωση της Προεδρίας της Ευρωπαϊκής Ένωσης της 2ας Ιουνίου 1998,

Α. λαμβάνοντας υπόψη με βαθειά ανησυχία ότι άγριες συγκρούσεις έχουν ξεσπάσει στην περιοχή Γκάλι της Αμπχαζίας στη Γεωργία, οι οποίες έχουν προκαλέσει σοβαρές απώλειες, ιδίως στον άμαχο πληθυσμό, και έχουν εξαναγκάσει πολυάριθμους Γεωργιανούς να εγκαταλείψουν τα σπίτια τους,

B. λαμβάνοντας υπόψη ότι η επιδείνωση της κατάστασης ασφαλείας στην περιοχή Γκάλι απειλεί σοβαρά τις προσπάθειες των Ηνωμένων Εθνών για την επίτευξη μιας σφαιρικής επίλυσης της διαμάχης και συνεπάγεται επίσης κίνδυνο για την ασφάλεια της περιοχής του Καυκάσου,

Γ. εκφράζοντας την ανησυχία του για την πρόσφατη επιβράδυνση της ειρηνευτικής διαδικασίας, μιας διαδικασίας που θα έπρεπε να αποσκοπεί στην εξεύρεση ειρηνικής και συμπεφωνημένης επίλυσης της διαμάχης στην περιοχή σε πλαίσιο πλήρους σεβασμού της κυριαρχίας και της εδαφικής ακεραιότητας της Γεωργίας,

Δ. εκφράζοντας την ανησυχία του για την ασφάλεια του προσωπικού των προγραμμάτων διεθνούς βοήθειας, του προσωπικού της Αποστολής των Ηνωμένων Εθνών στη Γεωργία, καθώς και της Συλλογικής Ειρηνευτικής Δύναμης της Κοινοπολιτείας Ανεξαρτήτων Κρατών,

Ε. λαμβάνοντας υπόψη ότι φέτος έχουν γίνει αρκετές απόπειρες για να αποσταθεροποιηθεί η διαδικασία δημοκρατικής και πολιτικής ανάπτυξης στη Γεωργία, με σοβαρότερη από αυτές την απόπειρα δολοφονίας του Προέδρου Σεβαρνάτζε,

ΣΤ. εκφράζοντας την πλήρη υποστήριξή του για μια αδιατάρακτη διαδικασία πολιτικής και οικονομικής ανάπτυξης στη Γεωργία, όπως εκφράζεται με τη συμφωνία σύμπραξης και συνεργασίας μεταξύ της Ευρωπαϊκής Ένωσης και της Γεωργίας,

Ζ. λαμβάνοντας υπόψη τη σημαντική πρόοδο που επιτέλεσε η Γεωργία όσον αφορά την εδραίωση της δημοκρατίας, του κράτους δικαίου και του σεβασμού των θεμελιωδών δικαιωμάτων,

1. καταδικάζει έντονα τις πρόσφατες βίαιες ενέργειες κατά του γεωργιανού πληθυσμού στην περιοχή Γκάλι της Αμπχαζίας στη Γεωργία[semigr ]

2. καλεί όλα τα μέρη να τηρήσουν αυστηρά τη Συμφωνία της Μόσχας της 14ης Μαΐου 1994 σχετικά με την κατάπαυση του πυρός και το Διαχωρισμό Δυνάμεων και το πρωτόκολλο για την κατάπαυση του πυρός που υπογράφηκε στις 25 Μαΐου 1998, καθώς και τις δεσμεύσεις τους να μη χρησιμοποιούν βία και να επιλύουν τις σχετικές διενέξεις με ειρηνικά μόνο μέσα[semigr ]

3. ζητεί από όλα τα μέρη να επιδείξουν την αναγκαία πολιτική βούληση για την επίτευξη ουσιαστικών αποτελεσμάτων σε βασικά θέματα των διαπραγματεύσεων στο πλαίσιο της ειρηνευτικής διαδικασίας των Ηνωμένων Εθνών και στο πλαίσιο άμεσου διαλόγου, με πλήρη σεβασμό της κυριαρχίας και της εδαφικής ακεραιότητας της Γεωργίας[semigr ]

4. καλεί όλα τα μέρη να τηρήσουν τις υποχρεώσεις τους σε ό,τι αφορά την επιστροφή των προσφύγων και των εκτοπισμένων στα σπίτια τους υπό συνθήκες ασφαλείας[semigr ]

5. καλεί τη Ρωσική Ομοσπονδία να συμβάλει στην εφαρμογή της ειρηνευτικής διαδικασίας υπό την αιγίδα των Ηνωμένων Εθνών[semigr ]

6. καλεί την Επιτροπή και το Συμβούλιο να χορηγήσουν την απαραίτητη βοήθεια για την υποστήριξη των προσφύγων στην περιοχή αυτή[semigr ]

7. τονίζει τη σπουδαιότητα του προγράμματος του Συμβουλίου της Ευρώπης για μέτρα οικοδόμησης εμπιστοσύνης ως ενός σημαντικού μέσου για τη διαδικασία συμφιλίωσης μεταξύ της γεωργιανής και της αμπχαζιανής κοινότητας και καλεί την Επιτροπή και το Συμβούλιο να υποστηρίξουν την πρωτοβουλία αυτή[semigr ]

8. καλεί τα κράτη μέλη της Ευρωπαϊκής Ένωσης να χρηματοδοτήσουν, ως μέσο αποκατάστασης του διεθνοτικού διαλόγου, τη δίγλωσση «Ertoba Radio Company» που, ύστερα από απόφαση του Συμβουλίου της Ευρώπης, δέχεται εθελοντικές συνεισφορές των κρατών μελών του[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Κυβέρνηση και το Κοινοβούλιο της Γεωργίας, καθώς και στη Ρωσική Ομοσπονδία.